Sepiegids: Karla kry nagmerries in ‘Diepe waters’Met Maroela Media en kykNET se sepiegids kry jy weekliks ŉ voorsmakie van die gebeure in jou gunstelingsepie. Sanet in ‘Diepe waters’. (Foto: Skermgreep) Maandag 27 Maart Elise vra moeilike vrae, Liam maak ’n erkenning, en Zee raak al meer benoud. Tertius smokkel met Liam se kop. Algehele ongemak lei tot skuldgevoelens, en Liam het goeie nuus. Dinsdag 28 Maart Die raad wys ’n aansoek van die hand, At erken hy het wraak geneem, en Elise deel haar vermoedens met Rian. Zee deel skokkende nuus, ’n herontmoeting is ongemaklik, en Nina wil bedank. Woensdag 29 Maart ’n Groot storm dreig om Pretoria, en Zee se emosies borrel oor. Ou liefde wil weer opvlam, en Elise voel skuldig. Steve vind uit wie sy idee gesteel het, en Karen is in die moeilikheid. Donderdag 30 Maart Liam volg sy eie kop, Nina ontsnap, en Ongevalle raak oorweldig. Dawid moet inspring om te help wanneer chaos oorneem, ’n besering lei tot paniek, en Gaby dink nie Rian is geflous nie. Vrydag 31 Maart ’n Situasie is verkeerd hanteer, Rian besluit om nie ’n klag te lê nie, en Dawid se hulp veroorsaak ongemak. Rian is eerlik oor sy gevoelens, en Tracy ontferm haar oor Conrad. Maandag 27 Maart Angie sukkel om haar nuwe rol te vervul en dit lei tot wrywing. Chris het ’n eksistensiële krisis en Bianca probeer te hard. Dinsdag 28 Maart Bianca se dag ry wipplank met haar, terwyl Lillian ’n verrassing vir haar kleindogter beplan. Bridgette is vasbeslote om uit te vind wat Eric se storie is en sy vind iets skokkend uit. Woensdag 29 Maart Rhafiek kry ’n opwindende geleentheid, en die Danielse nooi Lady Stuart om te kom braai. Bianca ontvang ’n steurende oproep. Donderdag 30 Maart Angie vind uit dat Lillian met haar verhouding inmeng, terwyl Bridgette goeie nuus vir Eric het. Vrydag 31 Maart Bianca uiter haar gevoelens, terwyl Bridgette ’n boodskap van Eric kry. Ruiterbosch groet Chris, en Angie kom voor ’n groot besluit te staan. Maandag 27 Maart Friedrich besef die skade as gevolg van Johan se trauma, en Karla maak ŉ verrassende skuif. Wim en Rose stamp koppe, terwyl Jacques se gewete hom pla. Dinsdag 28 Maart Die wind word uit Karla se seile geneem wanneer Sanet haar groot plan deel. Zelda wys bietjie haar naels vir meer as een persoon, en Rose praat met Laura oor werk. Woensdag 29 Maart ŉ Foto gee vir Karla nagmerries, en Wim kry ŉ skokkende oproep. Bybie probeer Meghan waarsku voordat sy vertrek, en Friedrich se aanslag verskil hemelsbreed van Gys. Donderdag 30 Maart Lettie gee vir Pam ŉ ultimatum, en Wim se eerlikheid gee vir Rose ŉ hoofpyn. Sanet se groot aand neem meer as een dramatiese wending. Maandag 27 Maart Vonke spat tussen Rachel en Des Galant. Daniel is bekommerd wanneer Saartjie verklap dat haar lewe moeiliker is as wat sy voorgee. Simone probeer Derrick oortuig om haar uit te los. Dinsdag 28 Maart ’n Voorval met Derick dwing Simone om vir Cherry die waarheid te vertel. Daar’s ’n onverwagse kinkel in Desmond en Rachel se verhouding, terwyl Saartjie haar verslawing probeer wegsteek. Woensdag 29 Maart Cherry bevestig die gerugte oor Simone en Derrick en deel ook die inligting met Ivy. Saartjie sukkel om nog dwelms te kry en gee van haar kaffeïenpille vir Daniel. Donderdag 30 Maart Ivy konfronteer Derrick oor Simone se beskuldigings. Daar is onenigheid tussen Emile en Janice oor sy verhouding met Ayesha. Thys en Beatrice is geskok oor ’n brief wat afgelewer word.